74 T. THORELL 



anteriora versus et foras directis munito. — <? ad. Long, circa 

 3 3 / 4 millim. 



Syn.: 1877. Epeira macrura a" Thor.., Studi, cet., I, Ragni di Selebes, loc. cit., 



p. 404 (64). 



Femina. — Cephalothorax aeque longus ac tibia cum patella 

 4.' paris, plus dimidio, non vero duplo longior quam latior, 

 fronte dimidiam partem thoracicam latitudine saltern aequanti, 

 in lateribus leviter modo rotundatus, antice sinuato-angustatus , 

 parte cephalica lateribus leviter rotundatis anteriora versus paullo 

 angustata, fronte truncata, tuber culo oculorum mediorum tamen 

 fortiter prominenti, truncato. Pars cephalica parte tboracica non 

 parum brevior est, impressione transversa procurva, praesertim 

 in lateribus fortissima, ab ea divisa; a latere visa pars cephalica 

 modice convexa est, pars thoracica eà multo altior et multo 

 fortius convexa, quasi gibbosa. Nitidissimus est cephalothorax, 

 paene glaber, margine laterali tenui elevato praeditus; fovea 

 ordinaria centralis parva, in proclivitate partis thoracicae antica 

 sita. Series oculorum antica leviter modo sursum curvata, postica 

 modice recurva. Oculi laterales bini contingentes ; oculi medii, 

 quorum anteriores reliquis majores sunt, aream occupant parum 

 longiorem quam latiorem antice , multo latiorem antice quam 

 postice; oculi medii postici spatio modo minuto disjuncti sunt, 

 medii antici spatio oculi diametrum fere aequanti sunt sejuncti 

 et a lateralibus anticis paullo longius quam inter se remoti. 

 Sternum angustius ovatum, antice emarginato-truncatum, postice 

 acuminatum, impressionibus ad margines inter coxas praeditum, 

 subtiliter coriaceum, pilis sparsum. Pedes breves (l. 1 paris ce- 

 phalothorace non triplo longiores), graciles, parcius pilosi et 

 pubescentes, aculeis carentes; femora praesertim anteriora subter 

 granuloso-rugosa. Abdomen parce pubescens, valde longum, triplo- 

 quadruplo longius quam latius, pone mamillas ita retro pro- 

 ductum ut mamillae paene duplo longius ab apice postico quam 

 a petiolo remoti sint; in lateribus usque pone medium inter 

 mamillas et apicem (ubi utrinque tuberculum humilem ostendit 

 sive sub-incrassatum est) leviter est rotundatum, dein paullo 

 fortius angustatum, ipso apice rursus dilatatimi et hic in lobos 



